John Montgomery Cooper

John Montgomery Cooper (født 28. oktober 1881 i Rockville i Maryland i USA, død 22. mai 1949 i Washington, D.C.) var en amerikansk etnolog, antropolog og sosiolog, og katolsk prest.

Liv og virke
John M. Cooper, som vokste opp i fødebyen og i Baltimore, nedstammet fra kvekere fra England. Han fikk presteutdannelse ved Pontifical North American College og ble presteviet i 1905, etter doktorgrader i filosofi og i teologi.

Cooper vle kalt til Catholic University of Americas Department of Apologetics. Han etablerte universitetes Department of Religious Education i 1920. Han underviste i sosiologi og ble full professor innen dette felt i 1928. Fra 1934 til 1949 var han formann for det første antropologifakultetet på noe katolsk universitet.

Som antropolog foretok han feltarbeid blant indianerfolket Têtes-de-Boule av ottawagruppen. Skjønt hans ekspertise særlig var indianerne i Sør-Amerika, gjorde han aldri feltarbeid der; det ble istedet desto mer forskning på indianerstammer som talte algonkinske språk, med mange reiser til Great Plains og nordøstre Canada. Dette avfødte et stort antall artikler om algonkinsk kultur, skikk, og religion. Cooper utviklet en teori om at de søramerikanske og de nordamerikanske indianere var «marginale folk» som bar på kulturelle trekk fra prehistorisk tid som var blitt presset til migrasjoner til mindre attråverdige leveområder. Han publiserte denne teoring første gang i bokdorm i 1941: Temporal Sequence and the Marginal Cultures.

Under en høring i USAs senat i 1945 med tema To Permit all people from India residing in the United States to be Naturalized fremførte fader Cooper at: «Indias folk er overveiende kaukasoide. Deres trekk, hårtekstur, hårethet, nese- og munn-form et cetera, er alle klart kaukasoide».

Cooper grunnla fagtidsskriftet Primitive Man, som senere fikk navnet Anthropological Quarterly i 1953.

Verker
 Analytical and Critical Bibliography of the Tribes of Tierra del Fuego and Adjacent Territory. (= Bureau of American Ethnology. Bulletin 63). Government Printing Service, Washington 1917.
 John M. Cooper: The Ona. I: Julian H. Steward (Hrsg.): Handbook of South American Indians. Band 1: The Marginal Tribes. Cooper Square Publishers, New York 1944, S. 107–125.
Religion Outlines for Colleges
Temporal Sequence and the Marginal Cultures (1941)
The Gros Ventres of Montana (1957)

Referanser

Eksterne lenker 
  aus den American Catholic History Research Center and University Archives

Etnologer fra USA
Antropologer fra USA
Sosiologer fra USA
Katolske prester fra USA
Personer fra Montgomery County i Maryland
Personer fra Baltimore
Alumni fra Pontifical North American College